Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: 5. melléklet a 72/2010. (V. 13.) FVM rendelethez
Paragraph Index: 883

b) az aranyribiszke alanyokat a csemete magassága alapján 70–90 cm; 90–110 cm; 110–140 cm-es osztályokba sorolva lehet kötegelni. 3. Kitermelés, osztályozás, kötegelés 3.1. A gyökeres gyümölcsfaiskolai csemete- és ültetési anyag a faiskolai táblából való ki- és az anyanövényekrõl való letermelése lombtalan állapotban végezhetõ, lombhullástól rügyfakadásig, azokon a napokon, amikor a hõmérséklet +2 °C feletti, és a talaj nem fagyott. A ki-, illetve a letermelés akkor kezdõdjön meg, amikor a növények lombja a hajtások hosszúságának 3/4 részérõl könnyen pattanva leválik (ez az idõpont növényfajonként változik), de október 10-e elõtt ne kezdõdjön meg. 3.2. Minden növényanyagot ki- vagy letermelést követõen kiszáradástól, fagyástól azonnali vermeléssel, védett helyre szállítással, takarással kell megóvni. A szamócapalántákat a felmelegedéstõl és a befülledéstõl is védeni kell. 3.3. A ki- vagy a letermelt növényanyagot a 2. fejezetben meghatározott minõségi követelmények figyelembevételével kell tárolásra vagy szállításra elõkészíteni. 3.4. A szállításra, tárolásra elõkészített csemete- és ültetési anyagot kötegelni kell, egy kötegbe csak azonos tétel növényeit szabad kötni. A kötegeket általában két helyen (gyökérnyaki részén és a felsõ harmadban) kell tartós, a növényeket nem károsító, roncsolást nem okozó kötözõanyaggal 5-tel osztható mennyiségû kötegekbe összekötni. Az egy kötegbe köthetõ növények száma: – oltványok, gyümölcsfacsemeték, 10 db; – koronás õszibarack, mandula, bogyós oltvány és bogyós bokor, 5 db; – málna (sarj), szeder, bogyós gyökeresdugványok és dió magonc, 25 db; – szamócapalánta, 25 db; – ivartalanul szaporított alanyok (gyökeres bujtvány és dugvány) 25 vagy 50 db; – magoncalanyok 50 vagy 100 db. A hidegen tárolt (frigó) palántákat az 1500 db-ot meg nem haladó mennyiséget tartalmazó fóliazsákban, fóliával bélelt dobozban vagy rekeszben lehet elhelyezni, de a csomagolási egységben csak azonos tételbõl származó palánta legyen. 3.5. A csemete- és ültetési anyag-tételeket a kitermelés, az árumozgatás, a kötegelés, a tárolás és a szállításra való elõkészítés során oly módon kell kezelni, hogy azok pontosan azonosíthatók és kellõen elkülöníthetõk legyenek. 4. Csomagolás, szállítás, tárolás 4.1. Csomagolás 4.1.1. A gyümölcsfaiskolai csemete- és ültetési anyag csomagolása olyan legyen, hogy megvédje a szállítás alatt: – a mechanikai sérüléstõl (törés, horzsolás, zúzódás, rágás stb.); – az idõjárás és egyéb környezeti tényezõk okozta minõség- és életképesség-romlásától (száradás, fagyás stb.); – a fertõzéstõl (fülledés, penészedés stb.). 4.1.2. Csomagolásra a gyümölcsfaiskolai csemete- és ültetési anyagot fagymentes védett helyen kell elõkészíteni oly módon, hogy – a kívánt növényanyag kerüljön csomagolásra; – jelölése megfelelõ legyen; – a gyökérzet védve legyen (pl. pépezés); – az idõjárásnak megfelelõ védõcsomagolást kapjon (fagyos idõben száraz, fagymentes idõben nyirkos). 4.1.3. Csomagolóanyagként felhasználható minden olyan anyag, amely a terméket megvédi és nem károsítja. 4.2. Szállítás A 4.1. pont elõírásainak megfelelõen csomagolt csemetét és ültetési anyagot szabályozott légterû jármûvel vagy egyéb közúti jármûvel, zárt vasúti kocsival, ponyvázott teherautóval stb. lehet szállítani. A szállítás olyan módon történjen, hogy – be- vagy a kirakodás és a szállítás során a növényanyag minõségében és mennyiségében változás ne következzen be; – életképességében és épségében károsodást ne szenvedjen (fagyás, szikkadás, törés, sérülés stb). 4.3. Tárolás 4.3.1. A faiskolában kitermelt, továbbá a faiskolai lerakatban (árudában) és telepítõhelyre szállított csemetét és ültetési anyagot azonnal tárolóba vagy vermelõbe kell helyezni. 4.3.2. A növényanyagot a tárolóban úgy kell elhelyezni, hogy a tételek egymástól elkülönüljenek, ne keveredhessenek, azonosíthatóak (megjelöltek) és megközelíthetõek legyenek. 4.3.3. A tárolás akkor megfelelõ, ha idõtartama alatt és az anyagmozgatás során a csemete és ültetési anyag minõségében romlás nem következik be, életképességét vízveszteség, fagysérülés nem éri, nyugalmi állapota fennmarad. 4.3.4. Tárolási módok 4.3.4.1. Hûtõtárolóban: a tárolási hõmérséklet (szabadgyökerû termékeknél) 0 °C és +2 °C közötti, szamócánál –2 °C, a relatív páratartalom pedig a 95%-ot meghaladja. A tárolás idõtartama legfeljebb 9 hónap. 4.3.4.2. Fedett tárolóban szabadgyökerû tárolás esetén a hõmérséklet 0 °C és +5 °C közötti legyen, és a relatív páratartalom haladja meg a 95%-ot. Legfeljebb három hét idõtartamra alkalmas ideiglenes tárolási mód. 4.3.4.3. Szabadföldi tárolás (vermelõben): a vermelõ közeg rögmentes és nyirkos, jól megmunkált legyen, alkalmas a gyökérzet hézagmentes fedésére (száraz idõjárás esetén a vermelõt öntözni kell, hogy a gyökérzóna mélységében a vermelõ közeg folyamatosan nedves legyen). A növényanyagot – a málna, a szamóca kivételével – egyedenként célszerû vermelni, a vermelõ közege a törzs alsó mintegy 30 cm-es részét is takarja. A vermelõ kissé lejtsen, csapadékos tél esetén a felesleges víz elvezetésérõl gondoskodni kell. 4.3.4.4. Szabadföldi ideiglenes vermelés Az õszi vagy tavaszi idõszakon belül a szállításig és a telepítésig történõ tárolás, a vermelõbe a növényanyag fektetve és kötegelve helyezhetõ, nedves takaró közeggel fedve a gyökérzetet és a törzs egyharmadát. 5. Minõsítés A gyümölcsfaiskolai csemete és ültetési anyag akkor alkalmas a forgalomba hozatalra, ha a 9. mellékletben foglaltak szerint vett minta vizsgálata alapján a 2. pont minõségi követelményeinek megfelelnek. 6. A gyümölcsfaiskolai csemete és ültetési anyag károsodásának okai, tünetei A gyümölcs növényanyag leggyakrabban a szakszerûtlen tárolás és kezelés következtében károsodik. A különbözõ károsodások okai és tünetei a következõk. 6.1. Fagyhatás Oka: a gyökérzet esetében fagypont alatti hõmérsékleten tárolt vagy szállított csemete és ültetési anyag gyökerének fedetlenül, takarás nélkül hagyása, vagy szabadban végzett téli tárolásnál a gyökerek sekélyen vagy hézagosan végzett vermelése, tárolása. Föld feletti részek esetében a mínusz 10 °C alatti tartós hideg, vagy a tél végi idõjárásban a hõmérséklet erõs, átmenet nélküli ingadozása. Tünetei: a gyökéren és a föld feletti részeken a funkcionális szövetek (háncs, kambium stb.), a rügyalap és a rügy belsejének elbarnulása, elhalása. A tünetek törzsön és a vesszõk vastagabb részein gyakran csak foltokban (fagyfoltok), a gyökéren és a vesszõk vékonyabb részein összefüggõ felületen jelentkezhetnek. 6.2. Víztartalom-csökkenés (szikkadás) Oka: a növényanyag gyökérzetének takarás nélküli vagy száraz közegben történõ levegõs, hézagos tárolása, vermelése. Tünetei: a kéregrész a térfogatcsökkenés miatt ráncos. A belsõ szövetek elszínezõdnek, metszlapot ejtve száraz tapintásúak. 6.3. Gombás megbetegedések Oka: az elõzõ alpontokban leírt helytelen kezelésbõl eredõ szöveti károsodás következtében a növényanyagon szaprofita gombák telepedhetnek meg. Tünete: a betegség következtében a növényanyag felületén a közvetlen vizsgálatnál különbözõ jellegû penészbevonat tapasztalható.

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes